OzLabs/hebrew-wiki-articles huggingface dataset:
משה פרנס מרוטנבורג

רבי משה פרנס מרוטנבורג היה אחד מהראשונים, הוא חי ופעל בעיר רוטנבורג שבגרמניה בשלהי המאה ה-13 או בראשית המאה ה-14, מתלמידי המהר"ם מרוטנבורג, ומחבר 'ספר הפרנס'.

== קורות חייו ==
אין בידינו ידיעות על קורות חייו של רבי משה פרנס או התקופה המדויקת בה חי, אולם מדברי הראשונים שחיו בדורות שאחריו המזכירים את ספרו, כמו המהרי"ל, עולה שקיבל תורתו מתלמידי מהר"ם מרוטנבורג, ואולי אף ממהר"ם עצמו. לאחר הוצאת ספר הפרנס לאור, אושררה השערה זו מתוכן הספר, המלא במובאות מדברי מהר"ם מרוטנבורג.

== ספר הפרנס ==
רבי משה פרנס כתב את ספר הפרנס שלא ראה אור במשך מעל חמש מאות שנים. על פי המובא בהקדמת המו"ל של הספר, כתב יד של ספרו התגלגל לידי ר' שמריהו צוקרמן, שהיה מחותנו של רבי יעקב אטלינגר, שהעבירו לרבי דוד לוריא (הרד"ל) שהחל לערוך את הספר ולהגיהו בשנת התקצ"ב (1832), אך לא הספיק להשלים את המלאכה. קרובו, רבי שמואל לוריא לקח אליו את כתב היד של הספר, ובשנת התרל"ה (1875) רכש ממנו רבי משה שמואל הורוויץ את כתב היד, ולאחר שסיים את מלאכת הגהת הספר, הוציאו לאור בשנת התרנ"א (1891).

כך תיאר החיד"א בספרו הביבליוגרפי שם הגדולים את ספר הפרנס:

=== פירוש על ספר הפרנס ===
הפירוש הבולט ביותר על ספר הפרנס, הוא החיבור "אמרי צבי על ספר הפרנס" מאת [https://www.hamichlol.org.il/%D7%A8%D7%91%D7%99_%D7%A6%D7%91%D7%99_%D7%93%D7%95%D7%9E%D7%91 הרב צבי דומב], רבה לשעבר של הוד השרון.

== קישורים חיצוניים ==

* [http://www.daat.ac.il/daat/vl/tohen.asp?id=121 ספר הפרנס], באתר דעת

== הערות שוליים ==

קטגוריה:תלמידי המהר"ם מרוטנבורג
אביגיל (סרט)

אביגיל (ברוסית: Эбигейл) הוא שמו של סרט קולנוע רוסי מסוגת הרפתקאות ופנטזיה, בהפקת KD Studios, בבימויו של אלכסנדר בוגוסלבסקי. בכיכובה של טינאטין דלאקישווילי. הסרט תוכנן לעלות לאקרנים בהפצה מסחרית ברוסיה ב-11 באפריל 2019, אך בהמשך התאריך נדחה ל-22 באוגוסט 2019. הסרט הוקרן ב-500 בתי קולנוע במקסיקו החל מה-5 בדצמבר 2019.

== עלילה ==
הנערה הצעירה אביגיל חיה בעיירה, שגבולותיה נסגרו לפני שנים רבות בגלל מגפה מסתורית של מחלה קטלנית.

כאשר אביגיל מגלה יכולות יוצאות דופן, היא לומדת כי העיירה שלה הוא למעשה מקום מלא קסם וכי המגפה לא הייתה אלא כיסוי לרשויות, על מנת להסתיר זאת ולחטוף את קוסמי העיירה. היא מחליטה לאתר את אביה שנלקח בתואנה כי הוא נגוע במגפה, עוד כשהיא הייתה ילדה.

== שחקנים ודמויות ==
{| class="wikitable sortable" style="margin-bottom: 10px;"
! שחקן
! דמות
|-
| טינאטין דלאקישווילי
| אביגיל פוסטר
|-
| מרתה טימופייבה
| אביגיל הצעירה
|-
| גלב בוצ'קוב
| בייל
|-
|אדי מארסן
|ג'ון פוסטר, אביה של אביגיל
|-
|רינאל מוחמטוב
|נורמן
|-
|ארטיום טקאצ'נקו
|ויליאם גארט
|-
|רבשאנה קורקובה
|סטלה
|-
|קסניה קוטפובה
|מרגרט פוסטר
|-
|אוליביה סיו
|ספנסר
|-
|ססיל פלייג'
|ליליאן
|-
|ניקיטה טראסוב
|איתן
|-
|פיוטר זקאביצה
|רוי
|-
|ניקיטה דיובאנוב
|מרקוס
|-
|איוואן צ'ויקוב
|ריאן
|-
|}

==הפקה==
===שיווק===
טיזר ראשון של הסרט יצא ב-9 בנובמבר 2018. הקדימון המלא פורסם באפריל 2019.

== ראו גם ==
*עיר הגחלת
== קישורים חיצוניים ==
* 

== הערות שוליים ==

קטגוריה:סרטי 2019
קטגוריה:סרטי מסע
קטגוריה:סרטי פוקס המאה ה-20
קטגוריה:סרטי פנטזיה רוסיים
קטגוריה:סרטים פוסט-אפוקליפטיים
אלישבע מזי"א

אלישבע מזי"א (נולדה ב-23 באפריל 1981) היא מנהלת ישראלית, מנהלת המינהלת להתחדשות יהודית.<ref></ref> כיהנה כמנכ"לית תיאטרון החאן, ממייסדי עמותת רוח חדשה, אותה ניהלה במשך כעשר שנים.

==ביוגרפיה==
אלישבע היא בתם של יואב, טייס, חקלאי ומורה דרך; ועדנה מזי"א, מחזאית, סופרת, תסריטאית ובמאית. יש לה אח בכור. גדלה בנהלל ובתמרת. למדה בתיכון "העמק המערבי" שבקיבוץ יפעת.

שירתה בצה"ל ביחידה 8200. בוגרת תואר ראשון בתוכנית המשולבת: פילוסופיה, כלכלה ומדע המדינה בהצטיינות ובעלת תואר שני בתקשורת פוליטית - שני תאריה מהאוניברסיטה העברית בירושלים.

הייתה ממייסדי עמותת רוח חדשה, וכיהנה מטעמה כסגנית יושב ראש התאחדות הסטודנטים והסטודנטיות בישראל. בין השנים 2007–2016 שימשה כמנכ"לית העמותה. בשנת 2017, הייתה במשך תשעה חודשים בתפקיד ראש המטה של מנכ"ל משרד האוצר.

מסוף 2017 עד אוגוסט 2022 ניהלה את תיאטרון החאן. פרשה לאור מעבר משפחתה לתמרת. לאחר מכן מונתה למנהלת המינהלת להתחדשות יהודית.

מפרסמת מאמרים בידיעות אחרונות.

בשנת 2018 נכללה ברשימת 70 הצעירות המבריקות של ישראל של העיתון גלובס.

==חיים אישיים==

נשואה לאסף מרגלית, מנהל בחברת היי-טק, ומתגוררת במוצא. לשניים ילדה משותפת.

==קישורים חיצוניים==

* 
* 
* 
* 
* 
* 

==הערות שוליים==

קטגוריה:מנכ"ליות ישראליות
קטגוריה:מנכ"לים ישראלים
קטגוריה:מנהלי תיאטראות בישראל
קטגוריה:מנכ"ליות עמותות
קטגוריה:מנכ"לי עמותות
קטגוריה:בוגרות תיכון אזורי העמק המערבי
קטגוריה:בוגרי תיכון אזורי העמק המערבי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ערכים שנערכו במסגרת מיזם ויקי נשים
קטגוריה:חברי רשת מעוז
קטגוריה:חברות רשת מעוז
קטגוריה:ישראליות שנולדו ב-1981
קטגוריה:ישראלים שנולדו ב-1981
טפג'ריים

טפג'ריים (שם מדעי: Tapejaridae) היא משפחת זוחלים מעופפים מסדרת הפטרוזאורים שחיו בתור הקרטיקון והיו קרוביהם של משפחת האזדרקיים הגדולה וקרובים רחוקים יותר של האורניתוכיריים והפטראנודוניים.
== מאפיינים ==
הטפג'ריים היו בעלי חיים גדולים עם זנב קצר מאוד וכן ראשים מוארכים וחסרי שיניים ובעלי בליטות דמויי-כרבולת עשוית עצם ששימשה ככל הנראה לראווה. אפשרות נוספת היא שה"כרבולת" סייעה בייצוב הראש בזמן תעופה. לכל מין הייתה קסדה בגודל אחר. היצורים דאו עם כנפיהם הגדולות מעל חופי ימים בכמה אזורים כמו בברזיל, הונגריה, מרוקו, ספרד וסין בחיפוש מזון. ייתכן שמבנה המקור העצום עזר לבעליו לאכול צמחייה או פירות בדומה לטוקניים או לתוכים מודרניים.

ישנם דעות שפטרוזאורים אלה בדומה לנוספים כוסו בשערות על גופם, אשר שימשו לחימום.

==מיון==
**סוג Montanazhdarcho?
**סוג סינופטרוס (Sinopterus)
*תת-משפחה Tapejarinae
**סוג Aymberedactylus
**סוג Bakonydraco
**סוג קיואג'רה (Caiuajara)
**סוג Caupedactylus
**סוג אירוטפג'רה (Europejara)
**סוג טפיג'רה (Tapejara)
**סוג טופנדקטילוס (Tupandactylus)

==קישורים חיצוניים==

*
ג'ני פלטשר

ג'ני פלטשר-הייסלופ (באנגלית: Jennie Fletcher-Hyslop; 19 במרץ 1890 – 17 בינואר 1968). הייתה שחיינית בריטית. אלופה אולימפית, זוכת מדליית זהב ומדליית ארד במשחקים האולימפיים (סטוקהולם 1912), שיאנית עולם ו-7 פעמים ברציפות אלופת בריטניה (1906–1912).

== ביוגרפיה ==
פלטשר נולדה וגדלה בבלגרייב, לסטר, למשפחה בת 11 אחים. היא נאלצה לשלב שחייה עם עבודה יומיומית של 12 שעות.

===שיאנית עולם===
בשנת 1905 קבעה פלטשר שיא עולם במשחה ל-100 יארד חופשי, שיא שהחזיק מעמד 7 שנים.

היא נבחרה להשתתף באולימפיאדת לונדון (1908) אך בשל מיעוט נרשמות תחריות השחייה התבטלו.

=== סגנית אלופה אולימפית ===
באולימפיאדת סטוקהולם (1912) זכתה פלטשר בשתי מדתיות, זהב וארד. מדליית זהב, במשחה שליחות 4x100 מטר חופשי ביחד עם חברותיה בל מור, אנני ספירס ואיירין סטיר בשיא עולם חדש של 5:52.8 דקות, לפני גרמניה (6:04.6 דקות) ואוסטריה (6:17.0 דקות) ומדליית ארד במשחה ל-100 מטר חופשי בתוצאה של 1:27.0 דקות, לפני פאני דוראק (1:22.2 דקות) ומינה ויילי (1:25.4 דקות), שתיהן מאוסטרליה.

== חייה האישיים ==
בשנת 1913 החלה פלטשר ללמד שחייה בלסטר ובכך הסתיימה הקריירה התחרותית שלה כשהיא פנתה מחובבנות למקצועות. ובשנת 1917 לאחר נישואיה היא עברה להתגורר בקנדה. לזוג נולדו בת ו-5 בנים.

== תארים והישגים ==
* בשנת 1971 זכתה פלטשר להכלל בהיכל התהילה הבינלאומי של השחייה.

==קישורים חיצוניים==

== הערות שוליים ==

קטגוריה:שחייניות חופשי בריטיות
קטגוריה:שחייניות באולימפיאדת סטוקהולם (1912)
קטגוריה:אלופות אולימפיות בריטיות: שחייה
קטגוריה:שיאניות עולם בריטיות: שחייה
קטגוריה:זוכות מדליית ארד אולימפית בריטיות: שחייה
קטגוריה:בריטיות שנולדו ב-1890
קטגוריה:בריטיות שנפטרו ב-1968
קטגוריה:בריטים שנפטרו ב-1968
IC 4182

IC 4182 היא גלקסיה ספירלית ננסית בקבוצת הכוכבים כלבי ציד, הנמצאת במרחק של כ-13.7 מיליון שנות אור ממערכת השמש ושייכת לקבוצת M94. 

== היסטוריה ==
לגלקסיה בהירות מדרגה סביב 11.6 והיא התגלתה ב-21 במרץ 1903 על ידי האסטרונום הגרמני מקס וולף, שהכניס אותה לרשימת ערפיליות בקבוצת כלבי צייד שפרסם בשנת 1903, כערפילית מספר 216, ותיאר אותה כגדולה מאוד ועמומה למדי. בשנת 1910 ג'ון דרייר הכניס את הערפילית לקטלוג האינדקס השני, תחת הציון IC 4182 כאשר היא מתוארת כעמומה למדי, גדולה מאוד, בעלת צורה לא סדורה ועם גרעין בהיר.

== תצפית ==
הגלקסיה נמצאת כ-2 מעלות ממערב-דרום-מערב לכוכב קור קרולי וכ-4.5 מעלות מצפון-מערב לה נמצאת M94 שבמרכז הקבוצה. כ-4.8 מעלות מצפון-צפון-מזרח לה נמצאת גלקסיית החמניה, שלמרות המרחק הזוויתי הקטן שביניהן, נמצאת למעשה במרחק גדול כמעט פי שלושה והיא אינה חלק מקבוצת M94. בסביבת IC 4182 וסביב הכוכב קור קרולי יש מאות גלקסיות נוספות, רובן קטנות ועמומות יותר מ-IC 4182, שנמצאות למעשה ברקע של קבוצת M94.

== תכונות ==
אורכה הזוויתי של IC 4182 הוא כ-6 דקות קשת, שממרחקה שקול לקוטר של כ-24,000 שנות אור, כרבע מהקוטר של שביל החלב. מסתה מוערכת בכ- מסות שמש, כ-3 אלפיות ממסת שביל החלב, כאשר רק כ- מסות שמש או כחמישית ממנה היא מסת הכוכבים שבגלקסיה, ומסת גז המימן החופשי בגלקסיה מעט גדולה יותר, כ- מסות שמש. שאר המסה של הגלקסיה, כ-80%, היא של חומר אפל שטיבו אינו ידוע. למרות שחלק משמעותי ממסת הגלקסיה היא גז מימן חופשי, קצב היצירה של כוכבים חדשים בגלקסיה הוא נמוך מאוד, כמסת שמש אחת בכ-40 שנים.

בשנת 1937 זוהתה בגלקסיה סופרנובה מסוג Ia שהגיעה בשיאה לבהירות מדרגה 8.6, פי 16 יותר בהירה מהגלקסיה עצמה. לסופרנובות מסוג Ia יש בהירות מוחלטת כמעט קבועה, ומכיוון שהמרחק אל IC 4182 נמדד באמצעות משתנים קפאידיים ונחשב למדויק למדי, ניתן להעריך שהבהירות המוחלטת של הסופרנובה הייתה סביב 19.9-, מה שעוזר למדוד את המרחק לגלקסיות מרוחקות יותר שנצפות בהן סופרנובות מסוג Ia.

==קישורים חיצוניים==

* 

==הערות שוליים==

קטגוריה:גלקסיות ספירליות ננסיות
קטגוריה:קבוצת הכוכבים כלבי ציד
קטגוריה:קבוצת M94
קטגוריה:קטלוגי אינדקס
סינוד ירושלים

[[כנסיית המולד בבית לחם, מקום התכנסות הסינוד]]
סינוד ירושלים או סינוד בית לחם (בספרות, Synodus Jerosolymitana או Synodus Bethlehemitica) היה ועידה כנסייתית לענייני אמונה (סינוד) שכונסה ב-1672 על ידי פטריארך ירושלים דוסיתאוס השני בכנסיית המולד בבית לחם לשם התנערות הכנסייה היוונית-אורתודוקסית מן הקלוויניזם וקביעת עיקרי האמונה המבדילים אותה מן הנצרות המערבית (הכוללת הן את הנצרות הקתולית והן את הנצרות הפרוטסטנטית). מאמר באנציקלופדיה בריטניקה, המהדורה האחת-עשרה מ-1911 קובע כי הסינוד היה "הצהרת האמונה החיונית ביותר שיצאה מן הכנסייה היוונית אורתודוקסית באלף שנה".

== רקע ==
ב-1629 ראה אור בז'נבה (מרכז הקלוויניזם באותה עת) חיבור בלטינית בשם "הוידוי של קיריליוס לוקריס", אותו חיבר כביכול פטריארך קונסטנטינופול קיריליוס לוקריס. החיבור סיכם בשמונה עשרה נקודות את עיקרי האמונה באופן שנטה לזהות את הנצרות היוונית אורתודוקסית עם הקלוויניזם. החיבור זכה עד מהרה למהדורות באנגלית, צרפתית וגרמנית וב-1631 ראה אור בקונסטנטינופול תרגומו ליוונית. קיריליוס לוקריס עצמו הכחיש שהיה זה הוא שחיבר את הספר. בקונסטנטינופול עצמה תבעו אנשי הכנסייה היוונית אורתודוקסית, שגובו כנראה על ידי הישועים, משלטונות האימפריה העות'מאנית לאסור את הפטריארך הבוגדני. כוחם של הפרוטסטנטים (בראשות השגריר ההולנדי) להגן עליו לא היה רב והוא נכלא והוצא להורג בכלאו ב-1638. 

ב-1643 ראה אור חיבור עליו היה חתום הפטריארך של קייב, פטרו מוהילה, שדחה את הקשר בין הנצרות היוונית אורתודוקסית לקלוויניזם. אך הדבר לא הצליח לעצור את הזיקה שנוצרה בקרב רבים בין נצרות יוונית אורתודוקסית לבין קלוויניזם.

== הוועידה ==
על מנת לשים קץ לשמועות על זיקה בין נצרות יוונית אורתודוקסית לבין קלוויניזם ולהגדיר היטב את עיקרי האמונה השונים שלהן, כינס פטריארך ירושלים דוסיתאוס השני סינוד במרץ 1672. בוועידה השתתפו שישה מטרופוליטים ונציגים נוספים מדרג נמוך יותר, אשר ייצגו את כל המרחב היווני אורתודוקסי.

באי הוועידה הצהירו על חוסר תקפות האמונה בפרדסטינציה (גזרה קדומה בלתי מותנית לגורלו של אדם) ובגאולה על האמונה לבדה (בלטינית, עקרון Sola fide; כלומר האפשרות לגאולת הנפש ללא ביצוע כל פרקטיקה דתית, אלא מתוך אמונה בלבד). כך הכחישו למעשה את עיקרי הקלוויניזם וכל אפשרות לכך ששתי האמונות יעלו בקנה אחד. יתר על כן הצהירו לראשונה על אמונתם שפסוקית "ומן הבן" (Filioque) אינה מקורית מכתבי הקודש, אלא זיוף קתולי. כלומר שרוח הקודש בשילוש הקדוש נמשכת מן האל האב לבדו ולא מן האל הבן ובכך הדגישו את התרחקותם מהנצרות המערבית ככלל. כן הצהירה הוועידה כעיקר אמונה שהחיבור "הווידוי של קיריליוס לוקריס" אינו אלא זיוף.

מסקנות הוועידה ראו אור ב-1676 בשם "וידוי דוסיתאוס או שמונה-עשר עיקרי האמונה של סינוד ירושלים".

==קישורים חיצוניים==
* 

==הערות שוליים==

קטגוריה:נצרות אורתודוקסית
קטגוריה:ועידות כנסייתיות
קטגוריה:1672
קטגוריה:ירושלים בתקופת השלטון העות'מאני
קטגוריה:בית לחם
קטגוריה:כנסיית המולד
המלכה האדומה (רומן)

המלכה האדומה (באנגלית: The Red Queen) הוא רומן היסטורי משנת 2010 מאת פיליפה גרגורי. זהו הרומן השני בסדרה "מלחמות הדודנים". הספר מספר את סיפורה של מרגרט בופורט, אמו של הנרי השביעי, מלך אנגליה. ב-2013 הופקה סדרת טלוויזיה בערוץ BBC One בת 10 פרקים בשם "מלכה לבנה", עיבוד לרומנים "המלכה הלבנה" (2009), "המלכה האדומה", ו"בתו של ממליך המלכים" (2012). השחקנית אמנדה הייל מגלמת בסדרה אל דמות של מרגרט בופורט.

==תרגום לעברית==
הספר יצא לאור בעברית בתרגומה של בתיה זיסו בשנת 2011 בהוצאת אופוס.

==ביקורת==
במגזין Publishers Weekly נכתב על הרומן "המלכה הלבנה":

המגזין AudioFile העניק את פרס Earphones Award להקלטת האודיו של הספר, כינה את גרגורי "מלכת הרומנים ההיסטוריים הבריטיים", ושיבח את הקריאה של ביאנקה אמאטו.

==קישורים חיצוניים==
* [http://www.philippagregory.com/books האתר של פיליפה גרגורי]
* 

==הערות שוליים==

קטגוריה:רומנים היסטוריים
קטגוריה:ספרי 2010
קטגוריה:ספרים שעובדו לסרטים
קטגוריה:ספרי פיליפה גרגורי
קטגוריה:ספרי הוצאת סיימון אנד שוסטר
פרסי הבידור של ניגריה 2009

טקס פרסי הבידור של ניגריה 2009 התקיים באוניברסיטת הווארד ב-9 ביוני 2009. מנחי האירוע היו Omoni Oboli ואבה באסי.

== פרסים ==

; האלבום הטוב ביותר של השנה
* Entertainer (ד'באנג')
* My P (נאטו C)
* Unstoppable (טופייס)
* Undareyted (דייר)
* Talk About It (MI)

; הסינגל החם של השנה
* "Big Boy" (אלדי)
* "Good or Bad" (ג'יי מרטינס)
* "Shayo" (דורלה)
* "Bumper to Bumper" (ואנדה קול)
* "Efi Mile" (YQ Ft Dagrin)

; המופע החדש הטוב ביותר של השנה
* MI
* דורלה
* YQ
* ג'יי מרטינס
* ביגיאנו

; אמן הגוספל של השנה
* Midnight Crew
*ניקי לאוייה
* Roof Top Mcs
* לארה ג'ורג'
* יינקה אייפלה

; המפיק המוזיקלי של השנה
* אלדי
* ID Cabasa
* ג'יי סליק
* קוהבמס אסוקוו
* דון ג'אזי

; הראפר הטוב ביותר
* Mode 9
* MI
* Naeto C
* Ikechukwu
* Sauce Kid

; הקליפ המוזיקלי הטוב ביותר 
*"Kini Big Deal" (Neato C)
* "Suddenly" (D’Banj)
* "Not the Girl" (Dare)
* "Good or Bad" (J Martins)
* "Bosi Gbangba" (Eldee)

; האמן הבינלאומי הטוב ביותר
*באנקי W
* נאירה
* אייסברג סלים
* אסא
* קלי הנדסום

; האמרגן הבינלאומי הטוב ביותר של השנה
*Dapo Kush
* Tunes
* Kid Konnect
* Keno
* Dognomite

; האירוע של השנה
*Sisi Ologe (לאגוס)
* Nigerian Reunion (ארצות הברית)
* Rhythm Unplugged
* This Day/Arise NY Fash Week (ארצות הברית)
* Miss Nigeria USA

; הדיג'יי הטוב ביותר
*DJ X Chris
* DJ Snoop Da Damaga
* DJ Sose
* DJ Mighty Mike
* DJ Neptune

; הקומיקאי הטוב ביותר
*I Go Dye
* Klint De Drunk
* Tee A
* איו מאקון 
* Jedi

; השחקן הטוב ביותר
*דזמונד אליוט
* ג'ים אייקה
* סעיד בלוגון
* רמזי נואה
* מייק אזורוניה

; השחקנית הטובה ביותר
*מרסי ג'ונסון
* אומוטולה ג'לאדה
* ריטה דומיניק
* ג'נביב נאג'י
* פאנקה אקינדלה

; האמן הילידי של השנה
*יינקה אייפלה
* פאסומה
* טובה ג'ולד
* דגרין
* 9ice

== הערות שוליים ==

קטגוריה:פרסי הבידור של ניגריה
אנדרו גילום

אנדרו גילום (באנגלית: Andrew Gillum; נולד ב-26 ביולי 1979) הוא פוליטיקאי אמריקאי שכיהן כראש עיריית טלהסי שבפלורידה. גילום התמודד מטעם המפלגה הדמוקרטית לכהונת מושל פלורידה בבחירות שנערכו בשנת 2018.

==ביוגרפיה==
גילום נולד במיאמי. אחד משבעת ילדיהם של פרנסיס וצ'ארלס. אביו היה עובד בניין ואמו נהגת הסעות ילדים. הוא סיים תואר ראשון במדע המדינה באוניברסיטת פלורידה A&M. ב-2003 נבחר למועצת העיר טלהסי, והיה בכך לצעיר ביותר לכהן בתפקיד זה. ב-2014 נבחר לראשות העיר וכיהן בתפקיד עד נובמבר 2018.

ב-2018 נבחר למועמד המפלגה הדמוקרטית למשרת מושל פלורידה, לאחר שגבר בבחירות המקדימות על המועמדת שנחשבה לבעלת הסיכויים הגבוהים ביותר, גוון גראהם. בבחירות הכלליות הוא הפסיד לחבר בית הנבחרים של ארצות הברית, רון דה-סנטיס בפער של 0.4 אחוזים.

גילום נשוי ואב לשלושה. במרץ 2020 נתפס בבית מלון בחברת שני גברים נוספים, אחד מהם זונה שסבל ממנת יתר, כשבחזקתם סמים. בעקבות הפרסום התוודה גילום על היותו מכור לאלכוהול ולסמים וכן יצא מהארון כבי-סקסואל.

==קישורים חיצוניים==

* 

* [https://andrewgillum.com/about/ אתר הבחירות של אנדרו גילום]

==הערות שוליים==

קטגוריה:ראשי עיריות בפלורידה
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת פלורידה A&M
קטגוריה:טלהסי
קטגוריה:אמריקאים שנולדו ב-1979
מנהרות (ספר של רודריק גורדון ובראיין ויליאמס)

מנהרות (Tunnels) הוא ספר פנטזיה מאת רודריק גורדון ובראיין ויליאמס.

מנהרות הוא רומן בדיוני המתרחש מתחת לקרקע מאת הסופרים הבריטיים רודריק גורדון ובריאן ויליאמס. הספר פורסם תחילה בהוצאה עצמית בשם "החפרפרת מהייפילד" (The Highfield Mole) בשנת 2005, ופורסם מחדש בשם "מנהרות" על ידי הוצאת The Chicken House בשנת 2007. הספר מגולל את סיפורו של ויל בורוז, "ארכאולוג" בן 14, שנתקל בציוויליזציה תת-קרקעית בשם "המושבה". ויל וחברו צ'סטר בורחים מהמושבה ויוצאים למצוא את אביו של ויל, ב"מעמקים", מקום עמוק יותר בכדור הארץ, אפילו יותר מהמושבה.

== עלילה ==

ויל בורוז בן ה14 ואביו ד"ר בורוז הם חובבי ארכאולוגיה וחופרים מנהרות ליד ביתם. יום אחד נעלם אביו של ויל במנהרות, וויל יוצא יחד עם חברו צ'סטר אל מעמקי האדמה, שם הם מגלים עולם שלם של אנשים שירדו לחיות אל מתחת לפני האדמה.

== הצלחת הספר בישראל==
הספר מנהרות והמשכו "מעמקים" לא היו פופולרים בישראל, אי לכך לא תורגם הספר החמישי לעברית.

== ראו גם ==
*כדור הארץ החלול

== לקריאה נוספת ==
* רודריק גורדון, בריאן ויליאמס מנהרות,The Chicken House, 2007

==קישורים חיצוניים==
* 

קטגוריה:ספרים בריטיים
סטנוניצ'וזאורוס

סטנוניצ'וזאורוס (שם מדעי: Stenonychosaurus; משמעות השם מלטינית: "לטאה צרת טופר") הוא סוג של דינוזאור טורף ממשפחת הטרודוניים שחי בקרטיקון העליון לפני 76 מיליון שנה.

הדינוזאור התגלה לראשונה ב-1932 ברחבי הפארק הפרובינציאלי דינוזאור שבאלברטה, קנדה וקיבל את שמו מהחוקר החשוב צ'ארלס מורטרם שטרנברג. ב-1987 שייך אותו החוקר פיליפ קורי לסוג טרודון, וסוג זה הפך למוטל בספק. ב-2017 הוחלט להחזיר את המאובנים שנמצאו לסוג זה עקב הבדלים קטנים במבנה השלד בינם למאובני הטרודון.

זה היה יצור בגובה של 0.9 מטרים, אורך 2.4 מטרים ומשקל 50 קילוגרם. הוא היה צייד קליל בעל רגליים ארוכות וייתכן שגופו כוסה נוצות. חורי עיניו הגדולות מרמזות על תפקוד גבוה וייתכן שיכול היה לפעול בלילות ובחשיכה ששררה באזורים צפוניים וקרים כמו בקנדה. ככל הנראה היה אוכל-כול והזכיר באורח חייו ראקון.

==קישורים חיצוניים==

קטגוריה:טרודוניים
קטגוריה:דינוזאורים שחיו בקרטיקון עליון באמריקה הצפונית
קטגוריה:טקסונים שתוארו בידי צ'ארלס מורטרם שטרנברג
קטגוריה:מאובני טקסונים שתוארו ב-1932
Goin' Places

"Goin' Places" הוא אלבום האולפן השנים עשר של חמישיית הג'קסונים והשני מאז שינו את שמו ל"הג'קסונים". זהו האלבום השני והאחרון שהופק בשיתוף פעולה של אפיק ופילדלפיה אינטרנשיונל. שיר הנושא, '"Goin' Places", הגיע למקום ה-63 במצעד הבילבורד 200 ולמקום ה-11 במצעד הרית'ם אנד בלוז. מכירות האלבום הגיעו לכחצי מיליון עותקי ברחבי העולם. כחלק מקידום המכירות של האלבום יצאה הלהקה לסיבוב הופעות בחציון הראשון של שנת 1978.

==רשימת השירים==

==קישורים חיצוניים==

קטגוריה:אלבומי חמישיית הג'קסונים
קטגוריה:אלבומים באנגלית
קטגוריה:אלבומי חברת אפיק רקורדס
קטגוריה:אלבומים שהוקלטו באולפני סיגמא סאונד
ז'ורז' לואי לה סאז'

ז'ורז' לואי לה סאז (בצרפתית: Georges-Louis Le Sage; 13 ביוני 1724 - 9 בנובמבר 1803) היה פיזיקאי ז'נבאי. המציא בין היתר תאורית גרביטציה ואת הטלגרף החשמלי.

==ביוגרפיה==
לה סאז' נולד ב-13 ביוני 1724, לגאורג לואי לה סאז' ולאן מרי קמף. 

לה סאז' למד באקדמיה בז'נבה מתמטיקה ופיזיקה. לאחר מכן למד בבזל רפואה, שם גם העשיר את ידיעותיו במתמטיקה. 

הוא הקדיש את חייו למתמטיקה ופיזיקה, בניגוד לרצון אביו. הוא עסק במיוחד בעניין הגרביטציה והתאוריה הקינטית של הגזים. 

לה סאז' מת ב-9 בנובמבר 1803 בז'נבה.

==המצאותיו==
לה סאז' התעניין במיוחד בתחום הגרביטציה. הוא הגה ופיתח שיטה המסבירה כיצד פועל כוח הכבידה של ניוטון מבחינה מכנית. לפיו חלקיקים זעירים נעים במהירות גבוהה לכל הכיוונים, וחוסר איזון בין החלקיקים הפועלים על אובייקט מסוים גורם למשיכתו לאובייקט אחר.

תאוריה זו לא התקבלה אך היוותה נדבך חשוב בהבנה של הגרביטציה מבחינה מכנית, כפי שמתוארת בתורת היחסות הכללית כעקמומיות במרחב.

ב-1774 המציא ז'ורז' לה סאז' את הטלגרף החשמלי - טלגרף המשתמש באותות חשמליים.
פריז (כדורגל)

מועדון הכדורגל פריז (בצרפתית: Paris Football Club או PFC) הוא מועדון כדורגל צרפתי מהעיר פריז. הקבוצה משחקת את משחקיה הביתיים באצטדיון שארלטי , הממוקם ברובע ה-13 בפריז.

==היסטוריה==
המועדון נוסד ב-1 באוגוסט 1969 שמטרתה הייתה לשחק בליגת העל בצרפתית בכדורגל עד 1970. לאחר סירובה של סדאן לאיחוד, פריז החלה לשחק בליגת המשנה הצרפתית בכדורגל, ותוצאה מכך התאחדה עם סטאד סן ז׳רמן כדי ליצור את פריז סן-ז׳רמן והמועדון המקצועני שיחק בליגת העל בצרפתית בכדורגל. הגלגול הנוכחי של המועדון החל בשנת 1972 לאחר פיצולה של מועדון הכדורגל פריז ופריז זן-ז’רמן, בעקבות לחץ כבד מצידו של ראש העיר של פריז, שסירב לתמוך בקבוצה שהיא לא פריזאית (הקבוצה שכנה במקור ב סן-ז'רמן-אן-לה). כתוצאה מכך, התרחש פיצול מר, וגם פריז וגם פריז סן ז'רמן נשארו כמועדון כדורגל נפרד, כשההסכמה העיקרית הייתה שלפריז הייתה הזכות לשמור על הפיצול הליגה הראשונה והמעמד המקצועי של הישות, כמו גם כל השחקנים המקצועיים. פריס סן ז'רמן, לעומת זאת, ירדה מנהלית לליגה השלישית וקיבלה את כל השחקנים החובבים של הישות לשעבר. בתחילת עונת 1972–1973 אירחה פריז את משחקיה הביתיים בליגה הראשונה בפארק דה פרינס. שתי עונות לאחר מכן, המועדון ירד לליגה השנייה, מה שחפף עם עלייתה של פריס סן ז'רמן לצמרת ולרכישת הפארק דה פרינס. לאחר ארבע שנים שהן שיחקו בליגת המשנה הצרפתית בכדורגל, שבה פריז חזרה לליגה הראשונה לעונת 1978–1979. עם זאת, העונה הייתה קשה והביאה לכך שהמועדון ירד חזרה לליגת המשנה הצרפתית בכדורגל לאחר עונה אחת בלבד. מאז טרם שבה פריז לליגה הבכירה של צרפת. ב-1983 התמזגה פריז, אז בראשותו של התעשיין ז'אן-לוק לגארדר, עם ראסינג פריז. בעוד ראסינג נשארה בליגה הראשונה, הישות הנותרת ירדה מנהלית לליגה הרביעית. בשל משאבים מוגבלים, נשרה פריז לליגה המחוזית לאחר עונה אחת, ולאחר מכן, בילתה ארבע עונות בליגה החמישית לפני שחזרה לליגה הרביעית ב-1988. עלייה נוספת בעונה שלאחר מכן גרמה לפריס להרוויח מקום בהליגה הצרפתית השלישית. פריז נשארה בליגה במשך 12 שנים והפכה לקבוצה הראשונה בליגת המשנה הצרפתית בכדורגל שתיווסד. בשנת 2000, המועדון סיים במקום ה-17 ונשרה לליגה הרביעית. פאריס בילתה שש שנים בליגה לפני שחזרה לליגה הצרפתית השלישית בכדורגל בעונת 07–2006. לאחר קמפיין מוצלח של 2014–2015, המועדון עלה לליגת המשנה הצרפתית בכדורגל, הליגה השנייה בצרפת, לצד יריבתה המקומית רד סטאר F.C. עם זאת, היא נותרה בליגה השנייה למשך שנה אחת בלבד ונשרה חזרה לליגת השלישית בעונת 17–2016. בעונת 2016–2017 הגיעה פריז לגמר הפלייאוף/הדחה מול אורלינס, אך הפסידה בסיכום שני המשחקים. פריז עלתה אז מנהלית לליגה 2 לאחר שספורטינג קלוב דה בסטיה הורדה לליגה השלישית בשל אי סדרים פיננסיים. בעונת 2017/2018 בליגה השנייה, סיימה פריז סיימה במקום השמיני בטבלה אך בשלבים מסוימים בעונה תפסה את המקומות המובילים לעלייה.

בעונת 2018–19 סיימה פריז במקום הרביעי והתמודדה במשחקי הפלייאוף מול ראסינג קלוב דה לאנס, אך הפסידה בדו-קרב הפנדלים לאחר תיקו 1–1.

ב-30 באפריל 2021 אסרה פיפ"א על העברות שחקנים לפריז, יחד עם מועדון ספורט אנז'ה, בשל הפרת תקנות לגבי פניות לשחקנים באוגוסט 2020. האיסור היה בתוקף עד לחלון ההעברות בקיץ 2021.

== הישגים ==
* ליגה 1: מקום 12 (1972/73)
* הגביע הצרפתי: חצי גמר (1979/80)

== שחקנים מפורסמים ==
* היינץ שילהר
* מרדכי שפיגלר
* פיוס נ'דפי
* עבדולאי ז'ירה
* זביגנייב כוט
* קיריל דויצ'ינובסקי
* ז'אן ז'ורקאיף

== קישורים חיצוניים ==

* 

קטגוריה:קצרמר פריז
קטגוריה:פריז: מועדוני כדורגל
קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1969
רקל ארגנדוניה

רקל ארגנדוניה (בספרדית: Raquel Argandoña; נולדה ב-5 בדצמבר 1957) היא דוגמנית, שחקנית ומנחת טלוויזיה צ'יליאנית.

==ביוגרפיה==
ארגנדוניה נולדה ב-5 בדצמבר 1957 בעיר סנטיאגו דה צ'ילה.

מ-1973 ועד 1976 השתתפה כדוגמנית בשעשועון הטלוויזיה "Sábado Gigante".

ב-1975 נבחרה למיס צ'ילה והשתתפה בתחרות מיס תבל הבינלאומית.

ב-1978 הנחתה את "OTI Festival", תחרות שירים בין מדינות אמריקה הלטינית המהווה גרסה מקומית לתחרות האירוויזיון האירופאית.

בשנת 1987 שיחקה בתפקיד הראשי במיני סדרה "La Quintrala" המבוססת על ביוגרפיה של אריסטוקרטית החיה בצ'ילה במהלך המאה ה-17.

ב-1996 נכנסה לפוליטיקה שהתמודדה על ראשות העיר פלרקו (Pelarco) אך לא נבחרה, ב-2000 התמודדה שנית בבחירות ובעם זו זכתה במרבית הקולות, היא כיהנה בתפקיד של ראשת העיר עד 2004.

בשנת 2006 שימשה כמתחרה במהדורה הצ'יליאנית של "רוקדים עם כוכבים".

==קישורים חיצוניים==

*[https://www.emol.com/especiales/raquel_argandona/raquel.htm רקל ארגנדוניה] באתר emol

קטגוריה:ילידות 1957
קטגוריה:דוגמניות צ'יליאניות
קטגוריה:זוכות מיס צ'ילה
קטגוריה:משתתפות בתחרות מיס תבל 1975
קטגוריה:מנחות טלוויזיה
קטגוריה:מנחי טלוויזיה צ'יליאנים
קטגוריה:שחקניות קולנוע וטלוויזיה צ'יליאניות
קטגוריה:מתחרי רוקדים עם כוכבים
קטגוריה:פוליטיקאים צ'יליאנים
פסגת אוטגארד

פסגת אוטגארד (באנגלית: Utgard Peak) היא הר נישא ברכס אסגארד בארץ ויקטוריה שבאנטארקטיקה.

ההר ממוקם 1.5 קילומטרים צפונית-צפונית-מזרחית לפסגת וולאק.

גובה ההר 2,050 מטרים מעל פני הים.

==היסטוריה==
===מקור השם===
שמו של ההר ניתן לו על ידי ועדת השמות האנטארקטית של ניו זילנד בשנת 1982, בהתבסס על הצעתו של ג'י. ג'י. סי. קלארידג' (G.G.C. Claridge), חוקר קרקעות במכון המחקר המדעי של ניו זילנד.

בדומה לאתרים רבים אחרים ברכס אסגארד, השם מתייחס למיתולוגיה הנורדית: אוטגארד הייתה (במיתולוגיה הזו) מבצר בארץ יוטנהיים - ארצם של הענקים.

==קישורים חיצוניים==
* [https://geonames.usgs.gov/apex/f?p=gnispq:5:0::NO::P5_ANTAR_ID:15817 פסגת אוטגארד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=114631 פסגת אוטגארד] באתר הגאזט האנטארקטי של ממשלת אוסטרליה
* [https://www.adam.antarcticanz.govt.nz/nodes/view/20274 פסגת אוטגארד] באתר הגאזט האנטארקטי של ממשלת ניו זילנד
* [https://geographic.org/geographic_names/antname.php?uni=15817&fid=antgeo_124 תצלום לוויין של אזור פסגת אוטגארד]
* [https://peakvisor.com/peak/utgard-peak.html תרשים הנוף הנשקף מפסגת אוטגארד] באתר peakvisor
* [https://mapcarta.com/25600256 מפת אזור פסגת אוטגארד]

==הערות שוליים==

אוטגארד
אוטגארד
ארקוסוליום

ארקוסוליום חצוב בסלע
ארקוסוליום בכנסייה
אַרְקוֹסוֹליום (ברבים ארקוסוליה, בעברית קבר מִקְמָר, מלטינית Arcosolium) היא גומחה שתקרתה מקומרת, ששימשה לקבורה בתרבות ההלניסטית ותרבות רומא העתיקה.

==בארץ ישראל==
בארץ ישראל החל מאמצע המאה ה-3 לפנה"ס, השתנו מנהגי הקבורה בהשפעת התרבות ההלניסטית והחלו לקבור בקברי כוכים, בהם כוך לכל נפטר. כל כוך נסגר עם לוח אבן למשך כל התקופה שבמהלכה הבשר והשרירים התכלו, בערך כשנה. קברי כוכים הקדומים ביתר בארץ ישראל התגלו בעיר מרשה. שיטת קבורה זו הגיעה למרשה כנראה מאלכסנדריה, או מפניקיה, וגם יהודים התחילו לקבור בכוכים. עם הנפטר הניחו חפצים, וכלים שנטמאו.

יתרונות הכוכים היו: ניצול החלל הפנימי בצורה טובה יותר על ידי חפירת כוכים בניצב לקירות, והאפשרות לנצל את הכוכים פעם נוספת. את העצמות פינו ל"מאספה" (קבורה משנית), לחדר מסוים או לתא מסוים ובו עצמות כל מתי המשפחה, והשתמשו שוב בכוכים. בהתקופה ההלניסטית בארץ ישראל התפתח המנהג של שימוש בגלוסקמאות לקבורה משנית. במקביל לקברי הכוכים נמצאו מערות עם קברי ארקוסוליה. נישה מעוגלת בתוך המערה עם משטח ישר בו חצובה שוקת עם המת מכוסה בלוחות ולאחר שנה היו מעבירים את העצמות לקבורה משנית. הלוח ששימש לסגירת הכוך נקרא "לוח סגירה". כדי להשתמש בגומחה שוב, פינו את העצמות, ונעשה שימוש חוזר בשוקת.

===ממצאי ארקוסוליום===
ממצאי קברי ארקוסוליום התגלו ב:

* "מערת יהושפט" - מערת קבורה הצמודה למצבת יד אבשלום בירושלים. 
* "קברי הסנהדרין" - בשכונת סנהדריה בירושלים נתגלו קברי כוכים מעוגלים.
* "חורבת טבק" (שלמרגלות תל גודד) - בה נמצאו קברי כוכים מעוגלים, עם לוחות סגירה, וכן שברי כלים מזכוכית.
* "קבר בית הורדוס" - שבגן בלומפילד ליד מלון המלך דוד.
* "חורבת מדרס" - שבשפלה נמצאה מערת קבורה עם גולל עגול בתוך מסילה המשמש כסוגר למערת הקבורה.
* "חקל דמא" - שדה קבורה בחלקו התחתון של גיא בן הינום, ליד מפגשו עם נחל קדרון, ובו מערכות הקבורה מסועפות ומפוארות ביותר ומיוחסות לתקופה ההרודיאנית. בדפנותיהן של רבות מהמערות חקוקים צלבים, עדות לשימוש במערות בתקופה הביזנטית ובימי הביניים. בתקופה הצלבנית נבנה באתר מבנה קמרונות ששימש כמבנה קבורה לצליינים נוצרים שנפטרו בעת שהותם בירושלים.
<gallery>
קובץ:Sanhedrin33.jpg|קבר ארקוסוליום ושני כוכים במערת קברי הסנהדרין 
קובץ:'מערת העמוד' ב'שביל חורבת בורגין'.jpg|"מערת העמוד" בחורבת בורגין
</gallery>

==בעולם הנוצרי==
בעולם הנוצרי מוצאים ארקוסוליה תחילה בקטקומבות והחל מתקופת הרנסאנס כחלק ממבני כנסיות לאורך הקירות, בהם נקברו אנשים בעלי מעמד או חשיבות.
<gallery>
קובץ:Arcosolium.jpg|ארקוסוליום מהמאה ה-4 בקטקומבה של רומא
קובץ:Diego Hurtado de Mendoza. Sepulcro.jpg|ארקוסוליום בכנסייה בספרד
</gallery>

==ראו גם==
* גלוסקמה

== קישורים חיצוניים ==

[https://lib.cet.ac.il/pages/item.asp?item=21324&kwd=1117 מקמר] באתר המרכז לטכנולוגיה חינוכית

== הערות שוליים ==

קטגוריה:פטירה ואבל ביהדות
קטגוריה:קבורה
קטגוריה:מבני קבורה
אוטגארד

עץ העולם (ה[[יגדראסיל) אליו מחובר אוטגארד. איור איסלנדי מהמאה ה-17]]
אוטגארד (בנורדית עתיקה: Útgarðar; מילולית: "האזורים החיצוניים" או "שטחי הספר") היא אזור המתואר במיתולוגיה הנורדית, שהיה חלק מיוטונהיים - עולם ענקי הכפור.

האתר מוזכר בסיפור המפגש בין ת'ור ולוקי עם אוטגארד-לוקי הענק. הסיפור מתאר את התחרויות שנערכו בין השלושה במתחם אוטגארד. סיפור זה שונה מהמתואר בגסטה דנורום (בה נכתב שאוגטארד-לוקי כלוא במערה טחובה).

במקום אחר במיתולוגיה הנורדית אוטגארד הוא אחד משלושת העולמות המחוברים ליגדראסיל, והוא העולם של הכוחות החיצוניים לעולם (בניגוד לעולם בני האדם - מידגארד, ולעולם האלים - אסגארד).

== ראו גם==
* היקום במיתולוגיה הנורדית

==לקריאה נוספת ==

<div class="mw-content-ltr">• Angus A. Somerville, R. Andrew McDonald, [https://books.google.co.il/books?id=AA7YBgAAQBAJ&pg=PT93&lpg=PT93&dq=%C3%9Atgar%C3%B0ar&source=bl&ots=RA6FznxKcF&sig=8hfS8hM1RyfwUAqh5LFwYFzihGc&hl=en&sa=X&ved=2ahUKEwjrwamGxKzeAhVUiKYKHZhmAhM4KBDoATAFegQIARAB#v=onepage&q=%C3%9Atgar%C3%B0ar&f=false The Vikings and Their Age]</div>

<div class="mw-content-ltr">• Anders Andrén, [https://books.google.co.il/books?id=gjq6rvoIRpAC&pg=PA356&lpg=PA356&dq=%C3%9Atgar%C3%B0ar&source=bl&ots=drq7qq1FBf&sig=dhutBTAMw92nuT8gjiUBpb9NW4M&hl=en&sa=X&ved=2ahUKEwiUne_nw6zeAhXD2ywKHTC_Boc4ChDoATAEegQIAxAB#v=onepage&q=%C3%9Atgar%C3%B0ar&f=false Old Norse Religion in Long-term Perspectives: Origins, Changes, and Interactions], P. 356</div>

==קישורים חיצוניים==
* [https://pantheon.org/articles/u/utgardar.html אוטגארד] באנציקלופדיה מיתיקה 

קטגוריה:מיתולוגיה נורדית
פסגת וולאק

פסגת וולאק (באנגלית: Wolak Peak) היא הר בפסגות אינלנד פורטס, ברכס אסגארד בארץ ויקטוריה שבאנטארקטיקה.

ההר ממוקם 1.9 קילומטרים דרומית מערבת להר סנט פול. 

==היסטוריה==
===מקור השם===
שמו של ההר ניתן לו על ידי הוועדה המייעצת לשמות אנטארקטיים. 

ההר נקרא על שם ריצ'רד ג'י. וולאק (Richard J. Wolak) שעבר בתחנת מקמרדו בין השנים 1972 -1973 ו- 1973-1974; כמו כן הוא היה המנהל של תחנת הקוטב הדרומי בשנת 1975.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:16751 פסגת וולאק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133817 פסגת וולאק] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=16751&fid=antgeo_126 תצלום לוויין של אזור פסגת וולאק]
* [https://mapcarta.com/25602148 מפת אזור פסגת וולאק]

==הערות שוליים==

וולאק
וולאק
בירגיטה, דוכסית גלוסטר

בירגיטה, דוכסית גלוסטר (באנגלית: Birgitte, Duchess of Gloucester; נולדה ב-20 ביוני 1946) היא רעייתו של הנסיך ריצ'רד, דוכס גלוסטר (אשר ניצב במקום ה-30 בסדר הירושה לכתר הבריטי).

==ביוגרפיה==
בירגיטה אווה הנריקסן נולדה באודנסה כבת הצעירה במשפחה לאב עורך דין, בתחילה התחנכה בעיירה ולאחר מכן השלימה את לימודיה התיכוניים בלוזאן ובקיימברידג', ב-1966 כשהוריה נפרדו היא אימצה את שם הנעורים של אמה ואן דאורס, היא למדה שלוש שנים בקופנהגן וב-1971 חזרה לאנגליה על מנת לעבוד בשגרירות דנמרק בלונדון.

היא פגשה את הנסיך ריצ'רד, בנו של הנסיך הנרי, דוכס גלוסטר לראשונה בקיימברידג' בשנות ה-60, בפברואר 1972 הם התארסו, הנסיך עיצב עבורה טבעת נישואים העשויה מכסף ואלמוגים, ביולי אותה שנה הם נישאו, שישה חודשים לאחר חתונתם נהיה הנסיך לדוכס גלוסטר והיא לדוכסית, בהמשך גם נולדו לזוג שלושה ילדים.

משנת 1997 היא משמשת כנשיאת האקדמיה המלכותית למוזיקה, היא התלוותה לבעלה במהלך ביקוריו הרשמיים במדינות שונות, בין היתר נכחה בחגיגות השבעים של אולף החמישי, מלך נורווגיה, בני הזוג מתגוררים בארמון קנזינגטון.

==קישורים חיצוניים==

* [https://www.royal.uk/the-duchess-of-gloucester דוכסית גלוסטר] באתר בית המלוכה הבריטי

קטגוריה:בית וינדזור: אישים
קטגוריה:נשים דניות
קטגוריה:בריטיות שנולדו ב-1946
קטגוריה:בריטים שנולדו ב-1946
ראסינג פריז (כדורגל)

מועדון קלוב דה פראנס פוטבול קולומב 92 (בצרפתית: Racing Club de France football Colombes 92) הידוע גם בשם ראסינג פריז הוא מועדון כדורגל צרפתי מפרבר קולומב, בפריז. הקבוצה מתמודדת בליגה הלאומית 3, החמישית בחשיבותה בכדורגל בצרפת.

==היסטוריה==
רסינג נוסדה בשנת 1882 כמועדון ספורט רב תכליתי והוא אחד הוותיקים ביותר מבין מועדוני הכדורגל בצרפת. הקבוצה כיום מתמודדת בליגה הלאומית השלישית, הרמה החמישית של הכדורגל בצרפת ומארחת את משחקי הבית בסטאד לוסיין-שואן, אצטדיון קטן סמוך לאצטדיון האולימפי איב-דו-מנואר בקולומב.

רסינג הייתה ממייסדות ליגה 1. המועדון זכה בתואר אליפות אחד במהלך עונת 1935/36 ובחמישה תוארי הגביע הצרפתי. רסינג שיחקה גם בעונת הבכורה של הליגה הצרפתית בשנת 1899.

שחקנים בולטים ששיחקו בשורות המועדון היו לואיס פרננדס, מקסים בוסיס, דויד ז'ינולה, פייר ליטבארסקי, אנסו פרנצ'סקולי, אלפרד בלוך, ראול דייאנה ורובן פס. דייאנה בילה עשור עם המועדון (1930–1940) ובשנת 1931, הפך לשחור הראשון ששיחק במדי הנבחרת הלאומית. מאוחר יותר הוא שיחק בנבחרת במונדיאל 1938 לצד אבדלקאדר בן בואלי, חברו לקבוצה, שהיה אחד השחקנים הראשונים ממוצא צפון-אפריקאי לשחק עבור הנבחרת הלאומית. בין 2009 ל-2012, המועדון עבר לשכונת לבלואה-פרט והגיעה להסדר כספי עם הקומונה.

== שמות הקבוצה ==
* רסינג קלוב דה פרנס: (1896–1932, 1966–1981, 2005–2007)
* רסינג קלוב פריז: (1932–1966, 1981–1987, 1999–2005)
* מאטרה רסינג: (1987–1989)
* ראסינג פריז 1: (1989–1991)
* רסינג 92: (1991–1995)
* רסינג קלוב דה פראנס 92: (1995–1999)
* רסינג קלוב דה פראנס פוטבול 92: (2007–2009)
* רסינג קלוב דה פראנס לבלואה 92: (2009–2012)
* רסינג קלוב דה פראנס קולומב 92: (2012–)

== תארים ==
* ליגה 1
** זכייה (1): 1936
** סגנות (2): 1961, 1962
* ליגה 2
** זכייה (1): 1986
* הגביע הצרפתי
** זכייה (5): 1936, 1939, 1940, 1945, 1949
** סגנות (3): 1930, 1950, 1990

== קישורים חיצוניים ==

* 

== הערות שוליים ==

*
קטגוריה:קצרמר פריז
קטגוריה:פריז: מועדוני כדורגל
קטגוריה:קבוצות כדורגל צרפתיות
קטגוריה:קבוצות כדורגל שהוקמו ב-1896
דוריס דרגוביץ'

דורותיה "דוריס" דרגוביץ (בקרואטית: Doris Dragović, מבוטא: dôːris drâːɡoʋitɕ; שם נישואים: דורותה בודימיר; נולדה ב-16 באפריל 1961) היא זמרת-יוצרת קרואטית. היא ייצגה בתחרות האירוויזיון את יוגוסלביה באירוויזיון 1986 עם השיר "ז'ליו מויה" (Željo moja; בעברית: משאלתי), בו סיימה במקום ה-11, עם 49 נקודות, ואת קרואטיה באירוויזיון 1999 עם השיר "מריה מגדלנה" (Marija Magdalena) בו סיימה במקום הרביעי, עם 118 נקודות.

==ביוגרפיה==
דרגוביץ' נולדה בספליט שבקרואטיה ומילדותה התעניינה בשירה.

בתחילת שנות ה-80 הייתה חברה בהרכב המוזיקלי "More" וב-1986 החלה את קריירת הסולו שלה, באותה שנה היא ייצגה יוגוסלביה באירוויזיון בברגן וסיימה במקום ה-11. כתוצאה מכך הפכה לאחת מזמרות הפופ המובילות במדינה.

ב-1999 זכתה במקום הראשון בתחרות הלאומית לייצוג קרואטיה באירוויזיון בירושלים מתוך 24 אמנים שהתמודדו בתחרות. באירוויזיון הגיעה למקום הרביעי.

בשנת 2000 שרה מול ראש ממשלת מונטנגרו מילו ג'וקאנוביץ' בחגיגות לכבוד השנה החדשה.

==קישורים חיצוניים==

*[http://www.europopmusic.eu/Reviews/ReviewsQ1_10.html#Review_Ja_verjujem דוריס דרגוביץ' באתר אירופופומוס]

==הערות שוליים==

קטגוריה:זמרות קרואטיות
קטגוריה:משתתפי אירוויזיון 1986
קטגוריה:משתתפי אירוויזיון 1999
קטגוריה:נציגי קרואטיה באירוויזיון
קטגוריה:נציגי יוגוסלביה באירוויזיון
קטגוריה:ילידות 1961
אנדריאוס טפינאס

אנדריאוס טפינאס (בליטאית: Andrius Tapinas; נולד ב-6 באפריל 1977) הוא סופר, עיתונאי ומנחה טלוויזיה ליטאי.

==ביוגרפיה==
טפינאס נולד בווילנה ב-6 באפריל 1977.

בשנת 1994 תרגם לליטאית את הספר "שר הטבעות" ואחרי כן תרגם שני ספרים בסדרת "עולם הדיסק".

ב-1998 סיים תואר בכלכלה בינלאומית באוניברסיטת וילנה, לאחר מכן הוא החל להגיש את תוכנית הבוקר "בוקר טוב ליטא" ובכך נהיה לאחד המנחים הצעירים במדינה. באירוויזיון 1999 שנערך בירושלים הוא מסר את תוצאות הניקוד הליטאי.

ב-2003 התחיל להנחות את תוכניתו העוסקת בעסקים הנקראת "דור הכסף".

הוא ידוע כחובב פוקר וב-2006 נהיה לליטאי הראשון שזכה בפרס אליפות העולם בפוקר.

== חיים אישיים ==
הוא היה נשוי לראסה, מגישת חדשות עד לגירושים ב-2019. להם שני ילדים.

==קישורים חיצוניים==

* 

* 

קטגוריה:מנחי טלוויזיה ליטאים
קטגוריה:סופרים ליטאים
קטגוריה:מתרגמים מאנגלית
קטגוריה:שחקני פוקר
קטגוריה:בוגרי אוניברסיטאות ומכללות
קטגוריה:ליטאים שנולדו ב-1977
שנות ה-90 של המאה ה-8

שנות ה-90 של המאה ה-8 היו העשור העשירי והאחרון של המאה ה-8, החלו ב־1 בינואר 790 והסתיימו ב־31 בדצמבר 799.

== אירועים בולטים בעולם ==

===מלחמה ופוליטיקה ===
====מלחמות====
* 791 - אלפונסו השני, מלך אסטוריאס הצליח להרחיב את השטחים בשליטתו דרומית לנהר דורו.
* 792 - חישאם הראשון, אמיר קורדובה הכריז על ג'יהאד. לצבא שלו הגיעו מוסלמים אפילו מסוריה. הוא הצליח לכבוש מחדש את נרבון אך נעצר בפאתי קרקסון.
* 8 ביוני 793 - הפשיטה המתועדת הראשונה של ויקינגים, על מנזר באי האנגלי לינדספרן, מתחילה את עידן התפשטות הוויקינגים באירופה
* 794 - ניצחון חשוב לממלכת אסטוריאס נגד המורים.
* 799 - הוויקינגים מתחילים להתקיף את אזור צרפת של ימינו

====סכסוכים לאומיים ואזוריים====
====אירועים פוליטיים משמעותיים====
* 795 - קארל הגדול הקים מארקה ספניקה כממלכת גבול בין ממלכתו לבין אל-אנדלוס המוסלמית.
* 796 - אל חאקאם הראשון התחיל את כהונתו כאמיר קורדובה.
* 797 - קרל הגדול שלח משלחת לבגדאד בירת העבאסים.
* 1 באפריל 799 - אחרי מחלתה הקשה, מופיעה אירינה, קיסרית האימפריה הביזנטית, במצעד ומכתירה עצמה בתואר בזילאוס
* 29 בנובמבר 799 - האפיפיור לאו השלישי חוזר לרומא לאחר שקיבל את הגנתו של קרל הגדול
* פברואר 799 - אירינה, קיסרית האימפריה הביזנטית, נופלת למשכב. סטאורקיוס, הסריס שלה ויד ימינה, מנסה להשתלט על השלטון
* 799 - נזיר ירושלמי הגיע לקרל הגדול עם מתנות וברכות מהעבאסים בבגדאד
* 799 - סינוד באאכן מכריז על האמונה באדופציוניזם ככפירה
* סתיו 799 - האווארים מתקוממים נגד הפרנקים, הפרנקים כובשים את הקרואטים ומרכזים כוחות גם נגד המוסלמים באזור האיים הבלאריים
* 799 - בספטמבר שוטח לאו השלישי את טענותיו נגד מתנגדיו ומבקשי נפשו בפני הרייכסטג ובנובמבר (ר' למעלה) חוזר לרומא תוך גיבוי מקרל הגדול.

== כלכלה ==

== אסונות ==

== התנקשויות, חיסולים, וניסיונות התנקשות ==

* 25 באפריל 799 - התנקשות כושלת בחייו של האפיפיור לאו השלישי. האפיפיור בורח מרומא ומגיע לחצר קרל הגדול

== מדע וטכנולוגיה ==

* 796 - מתחילים להופיע ספרים בכתב קרולינגי, הכתב התקני הכלל-אירופאי הראשון ללטינית
* 799 - שימוש ראשון בנייר באימפריה העבאסית

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-80 של המאה ה-8

שנות ה-80 של המאה ה-8 היו העשור התשיעי של המאה ה-8, החלו ב־1 בינואר 780 והסתיימו ב־31 בדצמבר 789.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 781 - תחילת המרד נגד המורים בסרגוסה. המרד נמשך 100 שנים.

====אירועים פוליטיים משמעותיים====
* 14 בספטמבר 786 - הארון אל-ראשיד הופך לח'ליף של בית עבאס עם מות אחיו, אל-האדי
* 24 בספטמבר 787 - מתכנסת ועידת ניקיאה השנייה
* 788 - הקמת אימפריה אידריסית במרוקו.
 
== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
* 785 - תחילת בניית המסגד הגדול של קורדובה על בסיס כנסייה שהייתה קיימת במקום.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-70 של המאה ה-8

שנות ה-70 של המאה ה-8 היו העשור השמיני של המאה ה-8, החלו ב-1 בינואר 770 והסתיימו ב-31 בדצמבר 779.

== אירועים בולטים בעולם ==

===מלחמה ופוליטיקה ===
====מלחמות====
* 773 – קרל הגדול חוצה את הרי האלפים ופולש לממלכת הלומברדים
* 774 – קארל הגדול כבש את לומברדיה וסיפח אותה לממלכתו.
* ינואר 775 – במסגרת המלחמות הסקסוניות מחליטים הפרנקים בראשות קרל הגדול לצאת למהלך צבאי שני נגד הסקסונים. חיל הרגלים מתכנס בקלן ויוצא לקרבות ב"דרך הקיסר". הפרנקים מצליחים לכבוש ערים סקסוניות על נהר הרוהר. האנגריברים מוכים בידי הפרנקים, כמו גם מספר עממים אחרים, אבל הפרנקים נוחלים תבוסה בווסטפאליה
* 778 – צבא גדול בפיקודו של קרל הגדול נכנס לחצי האי האיברי אך לא הצליח לכבוש את סרגוסה ונסוג.

====סכסוכים לאומיים ואזוריים====
* 777 – סיום המרד הברברי שנמשך 9 שנים, נגד שלטונו של עבד א-רחמן הראשון.

====אירועים פוליטיים משמעותיים====
* 4 בדצמבר 771 – לאחר מות קרלומן הראשון, קארל הגדול סיפח את ממלכתו ואיחד את האימפריה הפרנקית תחת שלטונו
* אוקטובר 775 – אל-מהדי הופך לח'ליף השלישי לבית עבאס
* 775 – אלפין השני יורש את קיניאוד הראשון כמלך הפיקטים
* 776 – הברברים מקימים מדינה עצמאית בתאהירת שבצפון אלג'יריה

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
* 775 – מוקם מנזר סאמיה בטיבט

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-60 של המאה ה-8

שנות ה-60 של המאה ה-8 היו העשור השביעי של המאה ה-8, החלו ב-1 בינואר 760 והסתיימו ב-31 בדצמבר 769.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 25 בספטמבר 762 – מרד של קבוצה מתוך השיעים בראשות מוחמד אל נפס אל זכייה, נגד הח'ליפות העבאסית פורץ באזור חג'אז ודרום עיראק
* 763 – עבד א-רחמן הראשון הצליח להתגבר על המרד הפנימי נגד שלטונו שאורגן על ידי בית עבאס.
* 768 – תחילת המרד הגדול של הברברים נגד שלטונו של עבד א-רחמן הראשון. המרד נמשך 9 שנים.

====אירועים פוליטיים משמעותיים====
* 762 – הקמת בגדאד על ידי בית עבאס ומעבר בירת הממלכה לעיר החדשה.
* 764 – מאוריציו גאלבאיו הופך לדוג'ה של ונציה
* 764 – אופה האדיר מלך מרסיה משתלט על ממלכת קנט
* 764 – עבד א-רחמן הראשון צירף את העיר טולדו לממלכתו.
* 9 באוקטובר 768 – קרל הגדול ואחיו קרלומן הראשון הוכרזו כמלכי הפרנקים לאחר מות אביהם פפין הגוץ

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
* 760 – החלה בניית המונומנט המהאיאני הבודהיסטי בורובודור.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-50 של המאה ה-8

שנות ה-50 של המאה ה-8 היו העשור השישי של המאה ה-8, החלו ב-1 בינואר 750 והסתיימו ב-31 בדצמבר 759.

== אירועים בולטים בעולם ==

===מלחמה ופוליטיקה ===
====מלחמות====
* 750 – קרב הזב בו העבאסים הפילו באופן סופי את שלטון בית אומיה על האומה האסלאמית.
* 751 – התנגשות ראשונה ויחידה בין הצבא המוסלמי לצבא הקיסרי של סין על גדות נהר הטלאס (היום בקזחסטן)
* 751 – הלומברדים כובשים את העיר האיטלקית רוונה, ובכך מבטלים את האקסרכיה הביזנטית באיטליה.
* 758 – הצבא של ממלכת הכוזרים פלש לאזרבייג'ן.

====סכסוכים לאומיים ואזוריים====
* 755 – פורץ מרד אן לושאן, האירוע הקטלני ביותר בהיסטוריה.
* 18 ביולי 756 – צבא המורדים בראשותו של אן לושאן כובש את בירת שושלת טאנג, צ'אנג-אן (שי-אן של ימינו) ומכריז על אן לושאן כקיסר. הקיסר שׂוַ'אן-דְזונְג, השבור ממותה של יאנג גויפיי, מוותר על תפקידו ונמלט לסצ'ואן. בנו סוזונג עולה במקומו לכס המלוכה

====אירועים פוליטיים משמעותיים====
* 751 – פפין הגוץ מתמנה למלך הפרנקים. סיום שושלת המרובינגים. תחילת שושלת הקרולינגים.
* 23 במרץ 752 – סטפנוס נבחר לתפקיד האפיפיור אך מת שלושה ימים לאחר מכן
* 28 ביולי 754 – פפין הגוץ מוכתר יחד עם בניו קרלומן וקרל למלך הפרנקים על ידי האפיפיור סטפנוס השני בבזיליקת סן-דני. האפיפיור הגיע לצרפת לבקש סיוע נגד הלומברדים
* 755 – בעקבות מאבקים פנימיים, עבד א-רחמן הראשון נמלט לצפון אפריקה.
* 15 במאי 756 – עבד א-רחמן הראשון ממנה עצמו לאמיר אל-אנדלוס, כובש את חצי האי האיברי, ומקים שם שושלת המשך לבית אומיה; הוא שלט עד 788
* 756 – מתת פפין: פפין הגוץ חזר בראש כוח צבאי, הביס את אייסטולף ומקים את מדינת האפיפיור; בדצמבר דזידריוס יורש את כסו של אייסטולף כמלך לומברדיה
* 756 – וינך יורש את כסו של קורמיסוש כמלך בולגריה
* 756 – סיגברט יורש את כסו של קוטרד כמלך וסקס
* 757 – הסופרים מקימים את העיר סיג'ילמסה במגרב, שתהפוך למוקד חשוב בסחר הזהב מגאנה
* 759 – פפין הגוץ הגביל את השליטה המוסלמית באירופה בחצי האי האיברי.

== כלכלה ==

== אסונות ==

== התנקשויות, חיסולים, וניסיונות התנקשות ==

* 15 ביולי 756 – הפילגש הקיסרית הבכירה של קיסר שושלת טאנג בסין, שׂוַ'אן-דְזונְג, יאנג גויפיי, נרצחת בידי שומרי הראש שלה, יחד עם בנות משפחה אחרות, המאשימים אותן במעורבות במרד שמנהיג אן לושאן נגד הקיסרות

== מדע וטכנולוגיה ==

== תרבות פופולרית ==

=== ספרות ===
* 752 – כתיבת מתת קונסטנטינוס (שנה משוערת)
 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-40 של המאה ה-8

שנות ה-40 של המאה ה-8 היו העשור החמישי של המאה ה-8, החלו ב-1 בינואר 740 והסתיימו ב-31 בדצמבר 749.

== אירועים בולטים בעולם ==

===מלחמה ופוליטיקה ===
====מלחמות====
* 740 - קרב אקרוינון - הביזנטים זוכים בניצחון הגדול הראשון שלהם במאבק נגד הערבים.
* 741 - קרב באקורה - ניצחון הברברים. שרידי הכוחות של בית אומייה נמלטו לאל-אדלוס. כתוצאה מהקרב, במרוקו ומערב אלזיר מוקמת מדינה מוסלמית עצמאית מבית אומייה.
* 745 - אירופה: פפין הגוץ מלך הפרנקים יוצא למלחמה באיטליה
* 745 - בוואריה כבשה את ממלכת קאראנאטיה והפכה אותה לרוזנות.

====סכסוכים לאומיים ואזוריים====
* 740 - מרד ברברים נגד שליטת בית אומייה. בקרב האצילים צבא אומייה ספג הפסד משמעותי.
* 743 - תחילת מרד של א-ספאח, מייסד בית עבאס נגד שליטת בית אומייה. המרד התחיל בח'וראסאן בתמיכת השיעים.

====אירועים פוליטיים משמעותיים====
* 741 - קרלומן, פפין הגוץ וגריפו יורשים את תפקיד המאיורדומוס מאביהם קרל מרטל
* 741 - קתדרלת יורק נחרבת בשריפה
* 743 - כילדריך השלישי התחיל לכהן כמלך הפרנקים לאחר שבמשך שבע שנים לא היה מלך.
* 745 - אירופה: מגפת דבר מתפרצת בקונסטנטינופול ומתפשטת בכל אירופה
* 745 - גרמניה: בוניפציוס הקדוש הופך לבישוף מיינץ, לאחר שהבישוף הקודם הורשע בנקמת דם והוסר מתפקידו
* 745 - מרכז אסיה: נפילת האימפריה הגקטורקית השנייה במרכז אסיה, לאחר הירצחו של הכגן האחרון, בומיי. במזרח צוברים האויגרים כוח, בעוד שמערב האימפריה נופל לידי הקרלוקים
* 745 - המזרח התיכון/בית אומיה: הח'ליף אבראהים מוסר מתפקידו על ידי בן דודו מרואן השני; מרוואן השני, הנלחם באויבי בית אומיה, מחליט להרוס את חומות ירושלים
* 747 - קיסר סין משושלת טאנג שואן-דזונג מבטל את עונש המוות

== כלכלה ==

== אסונות ==

בית שאן חרבה ב"[[רעש השביעית"]]
* 18 בינואר 749 - "רעש שביעית" - רעידת אדמה קשה מתרחשת בארץ ישראל וסביבתה כאשר מוקד רעידת האדמה היה באזור הגליל. ברעש האדמה נחרבו ברובן הערים טבריה, ובית שאן וישובים רבים אחרים ברחבי הלבנט נפגעו קשות. חוזקה של רעידת האדמה מוערך בכ- 7 עד 7.5 בסולם ריכטר ומוערך שעשרות אלפים נהרגו ברעידת האדמה.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

 
==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-30 של המאה ה-8

שנות ה-30 של המאה ה-8 היו העשור הרביעי של המאה ה-8, החלו ב-1 בינואר 730 והסתיימו ב-31 בדצמבר 739.

== אירועים בולטים בעולם ==

===מלחמה ופוליטיקה ===
====מלחמות====
* 730 - קרל מרטל מביס את הדוכסות האחרונה של האלמאנים ופותח בפשיטות על הסקסונים מעבר לריין
* 730 - הצלחות לכוזרים במלחמה נגד הערבים בדרום חבל הקווקז. בעקבות ניצחון בקרב ליד ארדביל הם אף נכנסים לעיר והורגים את המושל המקומי.
* 731 - הכוזרים חוצים את חבל הקווקז ומצליחים לפלוש לאזור מסופותמיה
* 732 - צבא מוסלמי ניצח בקרב נגד דוכס אקוויטניה ליד בורדו.
* 732 - הצבא הפרנקי תחת פיקודו של קרל מרטל מביס את המוסלמים בקרב טור, התקדמותם צפונה נעצרה.
* 737 - הכוחות המוסלמים כבשו את אביניון.
* 737 - כוחות של בית אומייה בפיקוד מרואן השני חצו את הרי הקווקז והביסו את ממלכת הכוזרים ואף נכנסו לבירתה.
* 738 - תרבות המאיה: העיר-מדינה קיריגואה מביסה את ממלכת שוקפי ובירתה קופאן.
* 739 - בהנהגת מלך ממלכת אסטוריאס אלפונסו הראשון, כוחות המורים הוצאו מגליסיה.

====סכסוכים לאומיים ואזוריים====
====אירועים פוליטיים משמעותיים====
* 730 - לאו השלישי מורה על השמדת כל האיקונינים, ומתחיל את תקופת האיקונוקלאזם הראשונה.
* 18 במרץ 731 - גרגוריוס השלישי מתמנה לאפיפיור
* 731 - טטווין מחליף את ברטוואלד בתור הארכיבישוף מקנטרברי
* 731 - בוניפציוס הקדוש מתחיל במסע להחדרת הנצרות לתורינגיה
* 737 - לאחר מות תיאודריך הרביעי, קרל מרטל קיבל את השליטה על הממלכה אך לא מונה למלך.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== ספרות ===
* 731 - בדה ונרביליס משלים את ספרו "תולדות הכנסייה של האומה האנגלית" (Historia ecclesiastica gentis Anglorum)

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
שנות ה-20 של המאה ה-8

שנות ה-20 של המאה ה-8 היו העשור השלישי של המאה ה-8, החלו ב-1 בינואר 720 והסתיימו ב-31 בדצמבר 729.

== אירועים בולטים בעולם ==

===מלחמה ופוליטיקה ===
====מלחמות====
* 720 - כיבוש ברצלונה ונרבון על ידי המוסלמים.
* 9 ביוני 721 - קרב טולוז: כוחותיו של אודו הגדול, דוכס אקיטן, מביסים מתקפת צבא מוסלמי בראשותו של א-סמע בן מאלכ אל-ח'ולאני, מושל אל-אנדלוס. נרבון שנכבשה על ידי המוסלמים, עם זאת, לא משוחררת. הקרב מהווה הקדמה להצלחותיו של קרל מרטל בקרב טור (732)
* 722 - מלך ממלכת אסטוריאס פלאיו מביס את המוסלמים בקרב חשוב. כתוצאה מניצחונו התחיל במתקפת נגד שעם הזמן התפתחה לרקונקיסטה.
* 725 - כוחות המוסלמים הגיעו עד אוטן ונים בצרפת.
* 728 - הצבא הטורקי הצליח לעצור את התקדמות הערבים בטראנסאוקסאניה.

====סכסוכים לאומיים ואזוריים====
====אירועים פוליטיים משמעותיים====
* 721 - הח'ליף הישאם עולה לשלטון
* 13 בפברואר 721 - המאיורדומוס קרל מרטל מכתיר את תיאודריך הרביעי כמלך הפרנקים וכיורשו של כילפריך השני בשושלת המרובינגית. כמו במקרה של קודמו, גם תיאודריך חסר כוח ממשי, שכן בסיס הכוח מצוי בידיו של מרטל. תיאודריך ימלוך עד 737
* 727 - האפיפיור גרגוריוס השני מגנה את האיקונוקלאזם, וגורם לקרע בין איטליה הביזנטית והאימפריה

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8
העשור הראשון של המאה ה-8

העשור הראשון של המאה ה-8 הוא העשור שהחל ב-1 בינואר 700 והסתיים ב-31 בדצמבר 709.

== אירועים בולטים בעולם ==

העולם בשנת 700 לספירה
===מלחמה ופוליטיקה ===
====מלחמות====
* 700 - הערבים כובשים את טנג'יר
* 700 - קיסרות אקסום כובשת את העיר ג'דה בחצי האי ערב. בתגובה, מתקיפים הערבים את מאסאווה ואיי דחלק. שלטון הקיסרות מתערער.

====סכסוכים לאומיים ואזוריים====
====אירועים פוליטיים משמעותיים====
* 700 - טרבל יורש את כיסאו של אספרוך כמלך בולגריה
* 700 - אחרי מות אגיקה, שולט ויטיזה לבד על ממלכת הוויזיגותים
* 700 - יפן פותחת "שגרירות" בסין ושולחת את התלמידים הראשונים למנזרים של שושלת טאנג
* 22 בפברואר 705 - קיסרית סין וו דזה טיין מוותרת על כס המלוכה, ושושלת טאנג חוזרת לשלטון
* 25 במרץ 708 - האפיפיור סיסיניוס פרש מתפקידו מטעמי בריאות רק שלושה שבועות לאחר שנבחר ובמקומו התמנה קונסטנטינוס

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-8